Pequins, damassi, lustrines, moèrres de colors, vestits de seda de Tours ahlamejada, mocadors dera India brodadi d’un aur que se pòt lauar, delfines sense revés en pèces, puntes de Genova e d’Alençon, jòies de dates ancianes, caishes d’ivòri entà doci damb diboishi microscòpics de batalhes, cintes d’infinites classes, tot l’ac regalaue a Cosette; e Cosette, estonada, calada d’amor entà Mario e d’arregraïment entath senhor Gillenormand, soniaue damb ua felicitat sense limits, entres satins e velots.